Մասնավորապես, ըստ «Արազենի» դիմում-բողոքի, «Վեոլիա Ջուր» ընկերությունը զբաղեցնում է մենաշնորհ դիրք: Վերջինս զբաղվում է նաեւ ջրաչափերի ներմուծմամբ եւ տեղադրմամբ: Միայն մեկ տարվա ընթացքում ներկրել է ավելի քան 30 հազար ջրաչափ: Գնման գործընթացը տեղի չի ունեցել հրապարակային, եւ «Վեոլիա Ջուրը» հնարավորություն չի տվել այլ տնտեսվարողների եւս, մասնավորապես՝ իրենց գործելու այդ շուկայում: